– Так, па суботах пры парафіі мы праводзім заняткі па аплікацыях, робім фігуркі анёлкаў, малюем. Карацей, развіваем таленты. Усяго на гэтыя заняткі, апрача катэхезы, прыходзяць 22 дзіцяці. Вось, напрыклад, які ў нас атрымаўся анёлак са слоіка з-пад гарчыцы. А вось гэта дзеткі самі зрабілі такое мілае птушаня (сястра паказвае дзіцячыя вырабы). На Вялікдзень ужо гатовыя паштоўкі і велікодныя яйкі. Хочацца адзначыць ва ўсім гэтым таксама ролю бацькоў. Яны вельмі актыўныя, заўсёды мне дапамагаюць штосьці арганізаваць. І я рада, што, прыходзячы сюды, у касцёл, яны разам са сваімі дзецьмі ствараюць сапраўдную супольнасць.